Diari Oficial de la Generalitat Valenciana


Sumari del DOGV 4041, del 12-07-2001 (2001/6907)

ACORD de 10 de juliol de 2001, del Govern Valencià, pel qual es declara d'urgent ocupació els béns i drets subjectes a un expedient d'expropiació forçosa de l'Ajuntament de Carlet.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/6907


Data del document
:   10-07-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Carlet
    * expropiació
    * administració local

ACORD de 10 de juliol de 2001, del Govern Valencià, pel qual es declara d'urgent ocupació els béns i drets subjectes a un expedient d'expropiació forçosa de l'Ajuntament de Carlet. [2001/X6907]
  
El Govern Valencià, en la reunió del dia 10 de juliol de 2001, adoptà l'acord següent:
  
L'Ajuntament de Carlet, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa, per a l'execució del projecte d'unitat d'execució 1 Sector 3 del Parc Industrial Ciutat de Carlet.
  
Aquesta declaració d'urgent ocupació es justifica per les raons següents:
  
L'obra de Unitat d'Execució 1 Sector 3 del Parc Industrial Ciutat de Carlet ha de realitzar-se amb celeritat ja que aquesta última fase permet tancar les connexions entre els sectors 1, 2 amb el sector 3, l'execució del qual completarà en part les previsions del conjunt del Parc Industrial, que permetrà la implantació en aqueix municipi de nombroses empreses que han sol·licitat l'adquisició de sòl per a instal·lar-s'hi, aprofitant la conjuntura econòmica d'expansió que viu la Comunitat Valenciana, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, no havent-se presentat al·legacions. Hi consta l'aprovació del projecte d'obres, l'acta de replantejament i el depòsit efectuat en la Caixa General de Depòsits del Ministeri d'Hisenda.
  
Per tot això i de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, de Govern Valencià, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa, instruït per l'Ajuntament de Carlet, per a l'execució del projecte d'unitat d'execució 1 Sector 3 del Parc Industrial Ciutat de Carlet.
  
Relació del bé afectat
  
Finca 4
  
Rústica: parcel·la 132 del polígon cadastral 27, d'una superfície de 5.374 m2, amb reg a manta i plantada de tarongers de producció mitjana.
  
Límits: nord, amb les parcel·les 128 i 131; sud, amb la parcel·la 134; est, amb la parcel·la 167, i l'oest, amb el límit del Sector S-2.
  
Titular: senyor Bernardo Ferrer Hervás, NIF 06.325789G.
  
Adreça: carrer Ramón y Cajal núm. 57, de Carlet.
  
Dades registrals: tom 2037, llibre 338, de Carlet; foli 59, finca 22655
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar el bén afectat per l'ocupació urgent.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, modificada per la Llei 4/1999, de 13 de gener. Tot i això, els interessats podran interposar contra ell els següents recursos:
  
a) Recurs potestatiu de reposició, davant del Govern Valencià, en el termini d'un mes, comptador des de la publicació de l'acord, en el Diari Oficial de la Generalitat Valenciana. Contra la desestimació expressa del recurs potestatiu de reposició o, si és procedent, contra la desestimació presumpta del mateix pel transcurs d'un mes, es podrà interposar en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia, de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que els interessats puguen exercir qualsevol altra via que estimen oportuna.
  
València, 10 de juliol de 2001
  
El conseller secretari del Govern Valencià,